**VAIKO PRIĖMIMO Į KAUNO ALGIO ŽIKEVIČIAUS SAUGAUS VAIKO MOKYKLĄ**

**S U T A R T I S Nr.**

2023 m. sausio mėn. 2 d.,Kaunas

1. Kauno Algio Žikevičiaus saugaus vaiko mokykla (toliau – Švietimo teikėjas), įstaigos

kodas 190143547, atstovaujama direktorės Rasos Šerpytienės, viena šalis ir vieno iš tėvų (globėjo, rūpintojo), (toliau – Paslaugos gavėjas),

|  |
| --- |
| Vienas iš tėvų (globėjo, rūpintojo) |
| Vardas |
| Pavardė |
| Mobilusis telefonas |
| El. paštas |

atstovaujantis vaiko interesus, kita šalis, sudaro šią sutartį.

**I SKYRIUS**

**SUTARTIES OBJEKTAS**

Švietimo teikėjas įsipareigoja Paslaugos gavėjo sūnų/dukrą (toliau – Vaiką)

|  |
| --- |
| Vardas |
| Pavardė |
| Asmens kodas |
| Adresas |
| Mobilusis telefonas |
| Mokykla (kurioje mokosi pagal bendrojo ugdymo programą) |
| Klasė |

ugdyti pagal neformaliojo vaikų švietimo programą

**(neformaliojo vaikų švietimo programos pavadinimas)**

pagal galimybes sudaryti sąlygas tenkinti jo/s saviraiškos poreikius.

**II SKYRIUS**

**SUTARTIES ŠALIŲ ĮSIPAREIGOJIMAI IR ATSISKAITYMO TVARKA**

1. **Švietimo teikėjas įsipareigoja:**

2.1. Užtikrinti neformaliojo vaikų švietimo teikimą Paslaugos gavėjo vaikui pagal pasirinktą programą. Tuo atveju, jei jis lanko ne visą pagal programą priklausančių užsiėmimų skaičių, Švietimo tiekėjas neatsako už tai, kad perteikta ne visa ugdymo programa;

2.2. Vadovaujantis Lietuvos Respublikos sveikatos apsaugos ministro sprendimu dėl neformaliojo vaikų švietimo organizavimo būtinų sąlygų, užtikrinti, kad neformaliojo vaikų švietimo veiklos turi būti vykdomos laikantis grupių izoliacijos principo: užtikrinama, kad vaikai nuolatos dalyvautų tos pačios grupės veiklose, neformaliojo vaikų švietimo veiklos būtų vykdomos taip, kad būtų išvengta skirtingų grupių vaikų kontakto patalpose, kuriose vykdoma veikla;

2.3. Neformaliojo vaikų švietimo veiklas organizuoti taip, kad būtų išvengta kontakto su pašaliniais, veiklose nedalyvaujančiais asmenimis. Jei to padaryti neįmanoma, riboti kontakto laiką.

2.4. Neleisti vaikams dalyvauti neformaliojo ugdymo, toliau -NU, veikloje, kuriems pasireiškia karščiavimas ar kurie turi kitų ūmių viršutinių kvėpavimo takų ligų požymių (pvz., sloga, kosulys, pasunkėjęs kvėpavimas). Kilus įtarimui, kad vaikui pasireiškė karščiavimas ar ūmių viršutinių kvėpavimo takų ligų ar kitų užkrečiamųjų ligų požymiai (pvz., sloga, kosulys, pasunkėjęs kvėpavimas ir pan.) vaikas nedelsiant (globėjai, rūpintojai) izoliuojamas ir apie tai informuojami tėvai, toliau konsultuojamasi Karštąja koronaviruso linija tel. 1808 dėl tolimesnių veiksmų.

2.5. Vadovaujantis Lietuvos Respublikos įstatymais, Savivaldybės tarybos sprendimais, vidaus teisės aktais ir Paslaugos gavėjui pateikus reikiamus dokumentus, taikyti mokesčio lengvatas;

2.6. Organizuojant ugdymo procesą vadovautis Lietuvos Respublikos įstatymais, kitais teisės aktais, mokyklos nuostatais; aktyvumo, savanoriškumo, sąmoningumo principais;

2.7. Užtikrinti, kad Paslaugos gavėjo vaikas būtų ugdomas saugioje ir sveikoje aplinkoje;

2.8. Užtikrinti, kad Paslaugos gavėjo vaiką ugdys Švietimo įstatymo nustatytus kvalifikacinius reikalavimus atitinkantys pedagogai;

2.9. Padėti Paslaugos gavėjo vaikui tenkinti saviugdos, saviraiškos poreikius, plėtoti įvairius savišvietos interesus, formuoti dorovės ir sveikos gyvensenos pagrindus, lavinti gebėjimą jais vadovautis, mokyti darbštumo, atsakomybės, pilietiškumo, pasitikėjimo, savarankiškumo, atvirumo, iniciatyvumo bei reiklumo sau;

2.10. Paslaugos gavėjo prašymu teikti informaciją apie vaiko ugdymosi rezultatus, elgesį, sąlygas.

2.11. Paslaugos gavėjo prašymu pateikti Kauno miesto savivaldybei ir Mokinių registrui neformaliojo vaikų švietimo (toliau - NVŠ) programoje dalyvaujančio Paslaugos gavėjo vaiko vardą ir pavardę, asmens kodą ir kitus būtinus duomenis, kad Paslaugos gavėjo vaikui būtų suteiktos tikslinės valstybės NVŠ lėšos dalyvauti NVŠ programoje;

2.12. Naudoti NVŠ programos vykdymo tikslines valstybės lėšas teisės aktų nustatyta tvarka ir užtikrinti šių lėšų panaudojimą pagal tikslinę paskirtį.

1. **Paslaugos gavėjas įsipareigoja:**

3.1. NVŠ programoje dalyvaujantis vaikas yra besimokantis bendrojo ugdymo įstaigoje (pagal pradinio, pagrindinio ir vidurinio ugdymo programas);

3.2. Pasirenka tik šią vieną Švietimo teikėjo vykdomą NVŠ programą, kuriai bus skiriamos tikslinės NVŠ valstybės lėšos (NVŠ tikslinių valstybės lėšų suma (krepšelis) ir vykdymo laikotarpis vienam NVŠ programoje dalyvaujančiam vaikui yra tokia, kurios dydį nustatys Kauno miesto savivaldybė savo sprendimu.);

3.3. Jam yra žinoma ir jis neprieštarauja, kad Švietimo teikėjas pateiks Paslaugos gavėjo (ugdytinio) vardą ir pavardę, asmens kodą ir kitus būtinus duomenis Kauno miesto savivaldybei dėl NVŠ programos finansavimo**;**

3.4. Užtikrinti asmens higienos laikymosi būtinybę (rankų higieną, kosėjimo, čiaudėjimo etiketą ir kt.);

3.5. Užtikrinti reguliarų ir punktualų vaiko pasirinktos NVŠ programos lankomumą;

3.6. Bendradarbiauti su pedagogais ir Švietimo teikėjo administracija, sprendžiant ugdymo (si) klausimus;

3.7. Pagarbiai elgtis su kitais Švietimo teikėjo bendruomenės nariais;

3.8. Paaiškėjus, kad Paslaugos gavėjo vaikui dalyvavimui Švietimo teikėjo vykdomoje NVŠ programoje tikslinės valstybės lėšos neskirtos dėl to, kad Paslaugos gavėjo vaikui tikslinės valstybės lėšos taikomos kito NVŠ teikėjo programos vykdymui, už einamąjį mėnesį mokestis taikomas Kauno miesto savivaldybės tarybos nustatyta tvarka.

3.9. Nuo mokesčio atleidžiama arba jis mažinamas Kauno miesto savivaldybės tarybos nustatyta tvarka;

3.10. Mokestį mokėti už einamąjį mėnesį iki 25 d. Luminor /DNB banke Kauno skyriuje į mokyklos specialiųjų lėšų sąskaitą LT784010042501577277 bankiniu pavedimu arba UAB „Perlo paslaugos“ terminale;

3.11. Laikytis Švietimo teikėjo nuostatų, elgesio taisyklių ir kitų vidaus teisės aktų;

3.12. Laiku pateikti informaciją apie sveikatos sutrikimus, į kuriuos turėtų atsižvelgti Švietimo teikėjo darbuotojai;

3.13. Sutinka, kad įvykus sveikatos sutrikimui, galima suteikti/iškviesti pirmąją medicininę pagalbą;

3.14. **Leisti/neleisti (pabraukti)** naudoti Švietimo teikėjo reikmėms foto ir video medžiagą, užfiksuotą užsiėmimų ir renginių metu su Paslaugos gavėjo vaiko atvaizdu;

3.15. Pateikti duomenis, būtinus mokinių asmens byloms ir NVŠ mokytojo darbo su grupe dienynams užpildyti. Duomenims pasikeitus, informuoti administraciją;

3.16. Mokyklos kvietimu, pagal galimybes, dalyvauti organizuojamuose renginiuose, vykdomose apklausose;

3.17. Užtikrinti, kad vaikas nerūkytų, nevartotų alkoholio ir kitų psichotropinių medžiagų mokykloje ir jos teritorijoje;

3.18. Atlyginti žalą, kurią padarė Paslaugos gavėjo vaikas;

3.19. Laiku apmokėti už kitas, Paslaugos gavėjo pageidavimu teikiamas papildomas paslaugas (išvykas, ekskursijas, stovyklas);

3.20. Susirgus Paslaugos gavėjo vaikui, informuoti NVŠ programos mokytoją per 3 darbo dienas;

3.21. Pagal poreikį aprūpinti vaiką individualiomis ugdymosi priemonėmis.

**III SKYRIUS**

**ASMENS DUOMENŲ APSAUGA**

1. Vaiko ir Paslaugos gavėjo pateikti asmens duomenys yra tvarkomi šios sutarties sudarymo,

vykdymo ir apskaitos tikslais.

1. Švietimo teikėjas šios Sutarties 3 dalies 4 punkte nurodytu tikslu gali tvarkyti šiuos Vaiko

asmens duomenis: vardas; pavardė; asmens kodas; gyv. adresas; telefono numeris; el. pašto adresas; ugdymo įstaigos kontaktai. Tėvai (globėjai, rūpintojai) raštu pateikia mokyklos įgaliotam asmeniui informaciją apie vaiko profilaktinio sveikatos tikrinimo išvadas, jeigu gydytojo sprendimu, vaiko dalyvavimas NVŠ programos organizuojamose veiklose gali turėti įtakos jo sveikatai.

1. Švietimo teikėjas šios Sutarties 3 dalies 4 punkte nurodytu tikslu gali tvarkyti šiuos

Paslaugos gavėjo asmens duomenis: vardas; pavardė; gyv. adresas; telefono numeris; el. pašto adresas.

1. Vaiko ir Paslaugos gavėjo pateiktų duomenų teisėto tvarkymo kriterijus – **asmens**

**duomenys tvarkomi siekiant suteikti neformalaus ugdymo mokymo paslaugas** ir įvykdyti sutartį.

1. Švietimo teikėjas gali perduoti Vaiko ir Paslaugos gavėjo asmens duomenis savo įgaliotiems

asmens duomenų tvarkytojams, kurie padeda Švietimo teikėjui vykdyti šią Sutartį.

1. Vaiko ir Paslaugos gavėjo pateikti asmens duomenys saugomi sutarties galiojimo metu ir 10

metų po sutarties sudarymo arba tiek, kiek reikalauja atskiri su ugdymu susiję LR teisės aktai.

10. Paslaugos gavėjas, pasirašydamas sutartį, patvirtina, jog yra informuotas ir sutinka, kad:

10.1. Švietimo teikėjas tvarkytų ir valdytų Vaiko ir Paslaugos gavėjo duomenis tinkamam užsakytų neformalaus ugdymo mokymo paslaugų suteikimui;

10.2. Asmens duomenys būtų tvarkomi ir valdomi remiantis Reglamento (ES) Nr. 2016/679 ir LR Asmens duomenų teisinės apsaugos įstatymu;

10.3. Turi teisę būti informuoti apie savo asmens duomenų tvarkymą, susipažinti su duomenimis, reikalauti ištaisyti, sunaikinti arba sustabdyti, išskyrus saugojimą, Vaiko ir Paslaugos gavėjo asmens duomenų tvarkymo veiksmus, remiantis Asmens duomenų teisinės apsaugos įstatymu.

10.4. Taip pat turi teisę pateikti skundą Valstybinei duomenų apsaugos inspekcijai (A. Juozapavičiaus g. 6, 09310 Vilnius, tel. (8 5) 271 2804, el. paštas ada@ada.lt).

11. Paslaugos gavėjas gali pasinaudoti aukščiau aprašytomis teisėmis, be kita ko, kreipiantis į

Švietimo teikėjo duomenų apsaugos pareigūną el. p. saugusvaikas@gmail.com arba reg. paštu Ašigalio g. 23, LT-49151 Kaunas.

12. Švietimo teikėjas, informuoja, jog asmens duomenys gali būti teikiami žemiau nurodytiems

tretiesiems subjektams dėl buhalterinės apskaitos, archyvavimo ar tinkamo neformalaus ugdymo mokymo paslaugų sutarties įvykdymo tikslų: Kauno miesto savivaldybei ir jai pavaldžioms įstaigoms; Valstybinei socialinio draudimo fondo valdybai; Valstybinei mokesčių inspekcijai prie Lietuvos Respublikos finansų ministerijos; Ugdymo įstaigoms; Lietuvos Respublikos švietimo ministerijai ir jai pavaldžioms įstaigoms; Teisėsaugos institucijoms; Kauno miesto biudžetinių įstaigų buhalterinei apskaitai.

13. Švietimo teikėjas, užtikrina, kad Paslaugų gavėjo atskleisti asmens duomenys būtų

prieinami tik tiems asmenims, kurie pagal darbo funkcijas turi turėti prieigą duomenų tvarkymo tikslais. Be to, Švietimo teikėjas, užtikrina, kad asmenys, turintys leidimą tvarkyti asmens duomenis, yra įsipareigoję laikytis konfidencialumo principo, arba teisės aktuose jiems yra numatyta atitinkama prievolė užtikrinti konfidencialumą. Šis konfidencialumo užtikrinimo įsipareigojimas išlieka galioti po šios Sutarties galiojimo pabaigos, nutraukimo arba panaikinimo.

14. Švietimo teikėjas, užtikrina, kad neformalaus ugdymo mokymo paslaugų sutarties

įgyvendinimo metu gautų asmens duomenų tvarkymas bus vykdomas tik Europos Sąjungos Valstybėje narėje arba kitoje Europos Ekonominėje Erdvėje esančioje valstybėje, arba valstybėje, kuri, Europos Komisijos sprendimu, užtikrina tinkamą duomenų apsaugos lygį, arba kitaip atitinka šį punktą. Norint gautus asmens duomenis perduoti arba prie jų suteikti prieigą valstybei, kuri neatitinka šiame punkte nurodytų reikalavimų, reikia gauti išankstinį raštišką arba elektroninės formos (pavyzdžiui, el. paštu) Paslaugų gavėjo sutikimą ir laikytis asmens duomenų perdavimo trečiosioms valstybėms taisyklių (BDAR 44-45 str.).

**IV SKYRIUS**

**SUTARTIES ĮSIGALIOJIMAS, GALIOJIMAS, NUTRAUKIMAS**

15. Sudaryta sutartis įsigalioja nuo jos pasirašymo dienos ir galioja iki Paslaugos gavėjo vaikas

baigs/lankys pasirinktą sutarties I skyriuje (SUTARTIES OBJEKTAS) įvardintą neformaliojo vaikų švietimo programą.

16. Švietimo teikėjas turi teisę vienašališkai nutraukti šią sutartį, jei Paslaugos gavėjo vaikas:

16.1 Nesinaudoja šioje sutartyje numatytomis paslaugomis - nelanko būrelio, daugiau kaip 30 dienų iš eilės ir per šį laikotarpį raštu, elektroniniu paštu, faksu, telefonu neinformuoja Švietimo teikėjo pedagogų apie pageidavimą tęsti sutartį;

16.2 Jei nesumoka mokesčio ilgiau kaip iki kito mėnesio 25 d;

16.3. Jei pašalinamas dėl nuostatų ar vidaus taisyklių pažeidimų.

17. Paslaugos gavėjas turi teisę nutraukti šią sutartį įspėjęs Švietimo teikėją raštu ir visiškai

atsiskaitęs su Švietimo teikėju už iki sutarties nutraukimo suteiktas šioje sutartyje numatytas neformaliojo vaikų švietimo paslaugas.

18. Atskiru šalių susitarimu sutartis gali būti nutraukta, papildyta arba pakoreguota Paslaugų

gavėjui pakeitus ugdymo programą ar dėl kitų priežasčių.

19. Šalių susitarimas yra neatskiriamas šios sutarties priedas.

**V SKYRIUS**

**ATSAKOMYBĖ IR GINČŲ SPRENDIMAS**

20. Ginčytini ugdymo programos įgyvendinimo, organizavimo, Švietimo teikėjo veiklos,

sutarties pažeidimo klausimai sprendžiami derybose su Paslaugos gavėju Švietimo teikėjo taryboje arba skundžiami Lietuvos Respublikos įstatymų nustatyta tvarka.

21. Sutartis sudaryta dviem turinčiais vienodą juridinę galią egzemplioriais (po vieną

kiekvienai šaliai)

**VI. SUTARTIES ŠALIŲ PARAŠAI**

|  |  |
| --- | --- |
| **Paslaugos gavėjas** | **Švietimo teikėjas** |
| (Vardas, pavardė) | Kauno Algio Žikevičiaus saugaus vaiko mokykla |
| (Gyvenamosios vietos adresas) | Ašigalio g. 23, Kaunas |
| (Telefonas)  (El. paštas) | Tel. 837 323 200  El.p.: saugusvaikas@gmail.com |
|  | Direktorė Rasa Šerpytienė |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Parašas  (Vardas ir pavardė) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Parašas  (Pareigos, vardas ir pavardė) |

A.V.